Garsoniera mică din Cluj, al cărei anunț a devenit viral, și-a găsit chiriaș.
Un anunț imobiliar din Cluj a devenit viral pe internet. O garsonieră de 11mp a fost disponibilă pentru 200 de euro chirie. Inclusiv MAI a comentat: "Nu ne interesează garsoniera, ci fotograful!".
O agenție imboliară din Cluj a publicat un anunț privitor la o garsonieră de 11 metri pătrați, din același oraș, pe care proprietarul ar fi vrut să o închirieze inițial cu 200 de euro pe lună. Anunțul a fost intens distribuit și comentat de internauți. Aceștia au ironizat spațiul extrem de mic pe care îl are garsoniera și s-au întrecut în comentarii umoristice.Reprezentantul agenției imobiliare, Antonio Boja, a spus că, la aproximativ 20 de minute după ce a fost postat anunțul cu garsoniera, a venit și primul telefon."O clientă a văzut-o, i-a plăcut, s-a hotărât că rămâne și postarea a rămas în continuare acolo, pe pagină. Adică nu am mai șters-o. Pentru o persoană…ți-ai putea desfășura acolo activitatea. Mă rog, în cazul fetei respective. Așa îmi spunea dânsa. Nu-mi trebuie decât să dorm și să îmi țin lucrurile personale.", a relatat agentul imboliar al agenției, Antonio Boja, despre anunțul referitor la garsoniera oferită spre închiriere.Nu doar utilizatorii au comentat intens pe marginea subiectului. Un comentariu a venit și de la administratorii paginii de Facebook a Ministerului Afacerilor Interne."Nu ne interesează garsoniera, ci fotograful!", a fost comentariul lăsat de pagina Ministerului Afacerilor Interne.Garsoniera a fost închiriată în final cu suma de 180 de euro.